༡༢༽ལྷ་ས་པས་ང་ཚོ་ཨ་མདོ་པ་ཚོ་ལ་མིང་འདོགས་ག་རེ་བྱེད་ཀྱི་ཡོད་པ་རེད་ཅེ་ན།ཨ་མདོ་པ་ལ་ཨོལ་མདུད་མེད།ཅེས་པའི་མིང་འདོགས་བྱེད་སྲོལ་ཡོད།དངོས་ཡོད་གནས་ཚུལ་ལ་ཨ་མདོ་པ་མང་པོ་ཞིག་ལ་ཨོལ་མདུད་མེད་པ་ལྟར་བཤད་དགོས་མི་དགོས་མང་པོ་ཞིག་བཤད་སྡོད་མཁན་ཞིག་རེད་འདུགའདྲ་མི་འདྲ་བཤད་བསྡད་པ་དེས་རང་ཉིད་ལ་ཕན་ཐོགས་མེད་པར་མ་ཟད།ཨ་མདོ་པ་ལ་སྔར་ནས་ད་བར་མིང་བཟང་པོ་ཞིག་ཡོད་པ་དེ་ཡང་མེད་པར་བཟོ་བའི་ཉེན་ཁ་མེད་པ་དེ་འདྲ་རེད་མི་འདུགརྩོམ་ཡིག་ཁ་ཤས་ཀྱི་ནང་དུ་མདོ་སྨད་པ་ཚོ་ལ་དམར་པོའི་ལྟ་བ་ཤུགས་ཆེན་པོ་ཡོད་པ་རེད་ཅེས་བཤད་ཡོང་གི་འདུགམི་ཁ་ཤས་ཀྱི་བྱེད་ཕྱོགས་ལ་བལྟས་ན་མི་གཞན་པར་མཐོང་ཚུལ་འདི་འདྲ་ཡོང་དགོས་པའི་རྒྱུ་མཚན་འདུགྋརྒྱལ་བ་རིན་པོ་ཆེས་རྒྱུན་དུ་བཀའ་གནང་གི་ཡོད་པ་ལྟར།མི་ཡོངས་རྫོགས་ལ་གཅིག་མཚུངས་ཀྱིས་སྨྲ་བརྗོད་རང་དབང་ཡོད་ཀྱང་བཤད་ན་ཕན་ཐོགས་ཡོད་མེད་ལ་ཐོག་མར་བསམ་བློ་གཏོང་དགོས་ཀྱི་ཡོད།ང་ལ་སྨྲ་བརྗོད་རང་དབང་ཡོད་ཟེར་ནས་སེམས་ལ་གང་དྲན་ཡོངས་རྫོགས་བཤད་བསྡད་ན་དེས་སྤྱི་ཚོགས་ལ་ཕན་ཐོགས་གཏན་ནས་ཡོད་པ་མ་རེད་བསམས།གང་བྱུང་མང་བྱུང་བཤད་བསྡད་པ་དེ་ལ་ཚོད་འཛིན་བྱས་ནས།སྐད་ཆ་གང་འདྲ་ཞིག་བཤད་པས་སྤྱི་པ་ལ་ཕན་ཐོགས་ཡོད་མེད་ལ་བསམ་བློ་གཏོང་དགོས་པ་དེ་གལ་ཆེན་པོ་རེད་ཅེས་ཞུ་འདོད་བྱུང༌།